title: 1978 m. liepos 25 d. Tarybos direktyva, iš dalies keičianti Direktyvas 66/400/EEB, 66/401/EEB, 66/402/EEB, 66/403/EEB, 68/193/EEB, 69/208/EEB ir 70/458/EEB dėl prekybos runkelių sėkla, pašarinių augalų sėkla, javų sėkla, sėklinėmis bulvėmis, vynmedžių vegetatyvine dauginamąja medžiaga, aliejinių ir pluoštinių augalų sėkla bei daržovių sėkla

text:
Avis juridique important

|

31978L0692

Official Journal L 236 , 26/08/1978 P. 0013 - 0018 Greek special edition: Chapter 03 Volume 22 P. 0166  Spanish special edition: Chapter 03 Volume 14 P. 0267  Portuguese special edition Chapter 03 Volume 14 P. 0267  Finnish special edition: Chapter 3 Volume 10 P. 0105  Swedish special edition: Chapter 3 Volume 10 P. 0105

TARYBOS DIREKTYVA1978 m. liepos 25 d.iš dalies pakeičianti Direktyvas 66/400/EEB, 66/401/EEB, 66/402/EEB, 66/403/EEB, 68/193/EEB, 69/208/EEB ir 70/458/EEB dėl prekybos runkelių sėkla, pašarinių augalų sėkla, javų sėkla, sėklinėmis bulvėmis, vynmedžių vegetatyvine dauginamąja medžiaga, aliejinių ir pluoštinių augalų sėkla bei daržovių sėkla(78/692/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,atsižvelgdama į Komisijos pasiūlymą,atsižvelgdama į Europos Parlamento nuomonę1,atsižvelgdama į Ekonomikos ir socialinių reikalų komiteto nuomonę2,kadangi dėl toliau nurodytų priežasčių reikėtų iš dalies pakeisti tam tikras direktyvas dėl prekybos sėkla ir dauginamąja medžiaga;kadangi direktyvų, susijusių su sėklos ir dauginamosios medžiagos uždarymu bei ženklinimu, galiojančiose nuostatose neatsižvelgiama į pakavimo medžiagų, uždarymo sistemų ir ženklinimo etiketėmis metodų srityse padarytą pažangą; kadangi dėl to jos turėtų būti suderintos su esama padėtimi;kadangi sėklinių bulvių atveju mėginiai tyrimams, skirtiems stiebagumbiams sertifikuoti, turėtų būti imami oficialiai, taikant atitinkamus metodus,PRIĖMĖ ŠIĄ DIREKTYVĄ:1 straipsnis1966 m. birželio 14 d. Tarybos direktyva 66/400/EEB dėl prekybos runkelių sėkla3 su paskutiniais pakeitimais, padarytais Direktyva 78/55/EEB4, iš dalies keičiama taip:1. 10 straipsnio 1 dalis pakeičiama taip:"1. Valstybės narės reikalauja, kad elitinės sėklos ir sertifikuotos sėklos pakuotės, išskyrus atvejus, kai šios kategorijos sėkla yra mažose EEB pakuotėse, būtų oficialiai arba oficialiai prižiūrint uždaromos taip, kad jų negalima būtų atidaryti nepažeidžiant uždarymo sistemos arba ant 11 straipsnio 1 dalyje numatytos oficialios etiketės ar pakuotės matytųsi sugadinimo ženklai.Siekiant užtikrinti uždarymą, uždarymo sistemą sudaro bent jau pirmiau minėta etiketė arba pritvirtinta oficiali plomba.Antrojoje pastraipoje numatytos priemonės nebūtinos, jeigu naudojama uždarymo sistema, netinkama naudoti antrą kartą.21 straipsnyje nustatyta tvarka gali būti nustatyta, ar atitinkama uždarymo sistema tenkina šios pastraipos reikalavimus."2. 10 straipsnio 2 dalies pirmajame sakinyje po žodžių "oficialiai" įrašomi žodžiai "arba oficialiai prižiūrint".3. 10 straipsnio 3 dalis keičiama taip:"3. Valstybės narės reikalauja, kad mažos EEB pakuotės būtų uždaromos taip, kad atidarant pakuotę uždarymo sistema būtų sugadinama arba ant etiketės ar pakuotės matytųsi sugadinimo ženklai. 21 straipsnyje nustatyta tvarkos gali būti nustatyta, ar atitinkama uždarymo sistema tenkina šios dalies reikalavimus. Pakuotės vieną ar daugiau kartų iš naujo uždaromos tik oficialiai prižiūrint."4. 14 straipsnio 3 dalies c punkte po įtraukos "partijos identifikavimo numeris" įrašoma ši nurodytina informacija:"- uždarymo metai ir mėnuoarba- paskutinio oficialaus mėginių ėmimo sertifikavimui metai ir mėnuo."5. III priedo A (I) įrašoma:"3. a) uždarymo metai ir mėnuo, nurodyti taip:"uždaryta." (metai ir mėnuo)arbapaskutinio oficialaus mėginių ėmimo sertifikavimui metai ir mėnuo, nurodyti taip: "mėginiai imti." (metai ir mėnuo)."2 straipsnis1966 m. birželio 14 d. Tarybos direktyva 66/401/EEB dėl prekybos pašarinių augalų sėkla(5) su paskutiniais pakeitimais, padarytais Direktyva 78/386/EEB6, iš dalies keičiama taip:1. 9 straipsnio 1 dalis keičiama taip:"1. Valstybės narės reikalauja, kad elitinės sėklos, sertifikuotos sėklos ir komercinės sėklos pakuotės, išskyrus atvejus, kai paskutinių dviejų kategorijų sėkla yra mažose EEB B pakuotėse, būtų oficialiai arba oficialiai prižiūrint uždaromos taip, kad jų negalima būtų atidaryti nepažeidžiant uždarymo sistemos arba ant 10 straipsnio 1 dalyje numatytos oficialios etiketės ar pakuotės matytųsi sugadinimo ženklai.Siekiant užtikrinti uždarymą, uždarymo sistemą sudaro bent jau pirmiau minėta etiketė arba pritvirtinta oficiali plomba.Antrojoje pastraipoje numatytos priemonės nebūtinos, jeigu naudojama uždarymo sistema, netinkama naudoti antrą kartą.21 straipsnyje nustatyta tvarka gali būti nustatyta, ar atitinkama uždarymo sistema tenkina šios pastraipos reikalavimus."2. 9 straipsnio 2 dalies pirmajame sakinyje po žodžių "oficialiai" įrašomi žodžiai "arba oficialiai prižiūrint".3. 9 straipsnio 3 dalis pakeičiama taip:"3. Valstybės narės reikalauja, kad mažos EEB B pakuotės būtų uždaromos taip, kad atidarant pakuotę uždarymo sistema būtų sugadinama arba ant etiketės ar pakuotės matytųsi sugadinimo ženklai. 21 straipsnyje nustatyta tvarka gali būti nustatyta, ar atitinkama uždarymo sistema tenkina šios dalies reikalavimus. Pakuotės vieną ar daugiau kartų iš naujo uždaromos tik oficialiai prižiūrint."4. 14 straipsnio 3 dalies c punkte po įtraukos "partijos identifikavimo numeris" įrašoma ši nurodytina informacija:"- uždarymo metai ir mėnuoarba- paskutinio oficialaus mėginių ėmimo sertifikavimui metai ir mėnuo."5. IV priedo A (I) a papunktį papildyti taip:"3. a) uždarymo metai ir mėnuo, nurodyti taip: "uždaryta." (metai ir mėnuo)arbapaskutinio oficialaus mėginių ėmimo sertifikavimui metai ir mėnuo, nurodyti taip: "mėginiai imti." (metai ir mėnuo)."6. IV priedo A (I) b papunktį papildyti taip:"4a. uždarymo metai ir mėnuo, nurodyti taip: "uždaryta." (metai ir mėnuo)arbapaskutinio oficialaus mėginių ėmimo sertifikavimui metai ir mėnuo, nurodyti taip: "mėginiai imti." (metai ir mėnuo)."7. IV priedo A (I) c papunktį papildyti taip:"3. a) uždarymo metai ir mėnuo, nurodyti taip: "uždaryta." (metai ir mėnuo)."3 straipsnis1966 m. birželio 14 d. Tarybos direktyva 66/402/EEB dėl prekybos javų sėkla7 su paskutiniais pakeitimais, padarytais Direktyva 78/387/EEB8, iš dalies keičiama taip:1. 9 straipsnio 1 dalis keičiama taip:"1. Valstybės narės reikalauja, kad visų kategorijų elitinės sėklos ir sertifikuotos sėklos pakuotės būtų oficialiai arba oficialiai prižiūrint uždaromos taip, kad jų negalima būtų atidaryti nepažeidžiant uždarymo sistemos arba ant 10 straipsnio 1 dalyje numatytos oficialios etiketės ar pakuotės matytųsi sugadinimo ženklai.Siekiant užtikrinti uždarymą, uždarymo sistemą sudaro bent jau pirmiau minėta etiketė arba pritvirtinta oficiali plomba.Antrojoje pastraipoje numatytos priemonės nebūtinos, jeigu naudojama uždarymo sistema, netinkama naudoti antrą kartą.21 straipsnyje nustatyta tvarka gali būti nustatyta, ar atitinkama uždarymo sistema tenkina šios pastraipos reikalavimus."2. 9 straipsnio 2 dalies pirmajame sakinyje po žodžių "oficialiai " įrašomi žodžiai "arba oficialiai prižiūrint".3. 14 straipsnio 3 dalies c punkte po įtraukos "partijos identifikavimo numeris" įrašoma ši nurodytina informacija:"- uždarymo metai ir mėnuoarba- paskutinio oficialaus mėginių ėmimo sertifikavimui metai ir mėnuo."4. IV priedo A dalies a papunktį papildyti taip:"3a. uždarymo metai ir mėnuo, nurodyti taip: "uždaryta." (metai ir mėnuo)arbapaskutinio oficialaus mėginių ėmimo sertifikavimui metai ir mėnuo, nurodyti taip: "mėginiai imti." (metai ir mėnuo)."5. IV priedo A dalies b papunktį papildyti taip:"3a. uždarymo metai ir mėnuo, nurodyti taip: "uždaryta." (metai ir mėnuo)."4 straipsnis1966 m. birželio 14 d. Tarybos direktyva 66/403/EEB dėl prekybos sėklinėmis bulvėmis9 su paskutiniais pakeitimais, padarytais Direktyva 77/648/EEB10, iš dalies keičiama taip:1. Įrašomas šis straipsnis:"5 straipsnisValstybės narės reikalauja, kad norint ištirti sertifikavimui skirtų sėklinių bulvių stiebagumbius, mėginiai būtų imami oficialiai, taikant atitinkamus metodus."2. 9 straipsnio 1 dalis pakeičiama taip:"1. Valstybės narės reikalauja, kad elitinių sėklinių bulvių ir sertifikuotų bulvių pakuotės ir konteineriai būtų oficialiai arba oficialiai prižiūrint uždaromi ir taip, kad jų negalima būtų atidaryti nepažeidžiant uždarymo sistemos arba ant 10 straipsnio 1 dalyje numatytos oficialios etiketės ar pakuotės matytųsi sugadinimo ženklai.Siekiant užtikrinti uždarymą, uždarymo sistemą sudaro bent jau pirmiau minėta etiketė arba pritvirtinta oficiali plomba.Antrojoje pastraipoje numatytos priemonės nebūtinos, jeigu naudojama uždarymo sistema, netinkama naudoti antrą kartą.19 straipsnyje nustatyta tvarka gali būti nustatyta, ar atitinkama uždarymo sistema tenkina šios pastraipos reikalavimus."3. 9 straipsnio 2 dalies pirmajame sakinyje po žodžių "oficialiai" įrašomi žodžiai "arba oficialiai prižiūrint".4. 10 straipsnis pakeičiamas taip:"10 straipsnis1. Valstybės narės reikalauja, kad elitinių sėklinių bulvių ir sertifikuotų sėklinių bulvių pakuotės ir konteineriai:a) išorinėje pusėje būtų paženklinti oficialia etikete, kuri anksčiau nebuvo naudota ir kuri atitinka III priede nurodytus reikalavimus, joje būtų pateikta informacija viena iš oficialių Bendrijos kalbų. Elitinės sėklinės bulvės ženklinamos balta etikete, o sertifikuotos sėklinės bulvės - žydra. Jeigu naudojama pakabinama etiketė, visais atvejais jos pritvirtinimas sutvirtinamas oficialia plomba. Leidžiama naudoti oficialias klijuojamas etiketes. 19 straipsnyje nustatyta tvarka oficialiai prižiūrint gali būti leista neištrinamais spaudmenimis užrašyti numatytą informaciją ant pakuotės pagal etiketės pavyzdį;b) turėtų tokios pat spalvos kaip etiketė oficialų dokumentą, kuriame būtų nurodyta tokia pati informaciją, kokia turi būti pateikta etiketėje pagal III priedo A dalies 3, 4 ir 6 punktus. Šis dokumentas sudaromas taip, kad jo nebūtų galima supainioti su a punkte minima oficialia etikete.Šio dokumento nereikia, jei informacija neištrinamais spaudmenimis užrašoma ant pakuotės arba jei pagal a punkte nurodytus reikalavimus naudojama klijuojama etiketė arba etiketė iš neplyštančios medžiagos.2. Valstybės narės gali numatyti nuostatas, leidžiančias nukrypti nuo 1 dalies nuostatų, dėl mažų pakuočių, jei jos yra pažymėtos: "Leista prekiauti tik.(tam tikra valstybė narė)"."5. 13 straipsnio 1 dalyje žodžiai "buvo oficialiai pažymėtos ir uždarytos" pakeičiami žodžiais "buvo oficialiai arba oficialiai prižiūrint pažymėtos ir uždarytos".6. 13 straipsnio 4 dalies c punkte po įtraukos "partijos identifikavimo numeris" įrašoma:"- uždarymo metai ir mėnuo."7. III priedo A dalyje įrašoma:"3a. uždarymo metai ir mėnuo."8. III priedo A dalies 9 punktas išbraukiamas.5 straipsnis1968 m. balandžio 9 d. Tarybos direktyvos 68/193/EEB dėl prekybos vynmedžių vegetatyvine dauginamąja medžiaga11 su paskutiniais pakeitimais, padarytais Direktyva 78/55/EEB, 9 straipsnis pakeičiamas taip:"9 straipsnisValstybės narės reikalauja, kad dauginamosios medžiagos pakuotės ir ryšuliai būtų uždaromi taip, kad jų negalima būtų atidaryti nepažeidžiant uždarymo sistemos arba ant 10 straipsnio 1 dalyje numatytos oficialios etiketės ar pakuotės matytųsi sugadinimo ženklai. Ant pakuočių ar ryšulių taip pat turi būti plomba arba lygiavertė uždarymo sistema, kurią pritvirtina už etikečių pritvirtinimą atsakingas asmuo. 17 straipsnyje nustatyta tvarka gali būti nustatyta, ar atitinkama uždarymo sistema tenkina šio straipsnio reikalavimus. Pakuotės vieną ar daugiau kartų iš naujo uždaromos tik oficialiai prižiūrint."6 straipsnis1969 m. birželio 30 d. Tarybos direktyva 69/208/EEB dėl prekybos aliejinių ir pluoštinių augalų sėkla12 su paskutiniais pakeitimais, padarytais Direktyva 78/388/EEB13, iš dalies keičiama taip:1. 9 straipsnio 1 dalis pakeičiama taip:"1. Valstybės narės reikalauja, kad visų kategorijų elitinės sėklos, sertifikuotos sėklos ir komercinės sėklos pakuotės būtų oficialiai arba oficialiai prižiūrint uždaromos taip, kad jų negalima būtų atidaryti nepažeidžiant uždarymo sistemos, arba ant 10 straipsnio 1 dalyje numatytos oficialios etiketės ar pakuotės matytųsi sugadinimo ženklai.Siekiant užtikrinti uždarymą, uždarymo sistemą sudaro bent jau pirmiau minėta etiketė arba pritvirtinta oficiali plomba.Antrojoje pastraipoje numatytos priemonės nebūtinos, jeigu naudojama uždarymo sistema, netinkama naudoti antrą kartą.20 straipsnyje nustatyta tvarka gali būti nustatyta, ar atitinkama uždarymo sistema tenkina šios dalies reikalavimus."2. 9 straipsnio 2 dalies pirmajame sakinyje po žodžių "oficialiai" įrašomi žodžiai "arba oficialiai prižiūrint".3. 13 straipsnio 3 dalies c punkte po įtraukos "partijos identifikavimo numeris" įrašoma:"- uždarymo metai ir mėnuoarba- paskutinio oficialaus mėginių ėmimo sertifikavimui metai ir mėnuo."4. IV priedo A dalies a papunkčio 3 įrašas pakeičiamas taip:"- uždarymo metai ir mėnuo, nurodyti taip: "uždaryta." (metai ir mėnuo)arba- paskutinio oficialaus mėginių ėmimo sertifikavimui metai ir mėnuo, nurodyti taip: "mėginiai imti." (metai ir mėnuo)."5. IV priedo A dalies b papunkčio 4 įrašas pakeičiamas taip:"- uždarymo metai ir mėnuo, nurodyti taip:"uždaryta." (metai ir mėnuo)."7 straipsnis1970 m. rugsėjo 29 d. Tarybos direktyva 70/458/EEB dėl prekybos daržovių sėkla14 su paskutiniais pakeitimais, padarytais Direktyva 78/55/EEB, iš dalies keičiama taip:1. 25 straipsnio 1 dalis pakeičiama taip:"1. Valstybės narės reikalauja, kad elitinės ir sertifikuotos sėklos pakuotės, išskyrus mažas EEB pakuotes, būtų oficialiai arba oficialiai prižiūrint uždaromos taip, kad jų negalima būtų atidaryti nepažeidžiant uždarymo sistemos arba ant 26 straipsnio 1 dalyje numatytos oficialios etiketės ar pakuotės matytųsi sugadinimo ženklai.Siekiant užtikrinti uždarymą, uždarymo sistemą sudaro bent jau pirmiau minėta etiketė arba pritvirtinta oficiali plomba.Antrojoje pastraipoje numatytos priemonės nebūtinos, jeigu naudojama uždarymo sistema, netinkama naudoti antrą kartą.40 straipsnyje nustatyta tvarka gali būti nustatyta, ar atitinkama uždarymo sistema tenkina šios pastraipos reikalavimus."2. 25 straipsnio 2 dalies pirmajame sakinyje po žodžių "oficialiai" įrašomi žodžiai "arba oficialiai prižiūrint".3. 25 straipsnio 3 dalis pakeičiama taip:"3. Valstybės narės reikalauja, kad standartinės sėklos pakuotės ir mažos sertifikuotos sėklos pakuotės būtų uždaromos taip, kad jų negalima būtų atidaryti nepažeidžiant uždarymo sistemos arba ant 26 straipsnio 3 dalyje numatytos etiketės ar pakuotės matytųsi sugadinimo ženklai. Išskyrus mažas pakuotes, ant pakuočių taip pat turi būti plomba arba lygiavertė uždarymo sistema, kurią pritvirtina už etikečių pritvirtinimą atsakingas asmuo. 40 straipsnyje nustatyta tvarka gali būti nustatyta, ar atitinkama uždarymo sistema tenkina šio straipsnio reikalavimus. Mažos sertifikuotos sėklos pakuotės vieną ar daugiau kartų iš naujo uždaromos tik oficialiai prižiūrint."4. 25 straipsnis papildomas šia dalimi:"4. Valstybės narės gali numatyti nuostatas, leidžiančias nukrypti nuo 1 ir 2 dalių nuostatų, dėl mažų elitinės sėklos pakuočių."5. 30 straipsnio 3 dalies c punkte po įtraukos "partijos identifikavimo numeris" įrašoma:"- uždarymo metai ir mėnuoarba- paskutinio oficialaus mėginių ėmimo sertifikavimui metai ir mėnuo."6. IV priedo A dalies a punktas pakeičiamas taip:"1. EEB taisyklės ir standartai.2. Sertifikavimo institucija ir valstybė narė arba jų inicialai.3. Uždarymo metai ir mėnuo, nurodyti taip:"uždaryta." (metai ir mėnuo),arbapaskutinio oficialaus mėginių ėmimo sertifikavimui metai ir mėnuo, nurodyti taip:"mėginiai imti." (metai ir mėnuo).4. Partijos identifikavimo numeris.5. Rūšis.6. Veislė.7. Kategorija.8. Šalis gamintoja.9. Deklaruojamas neto arba bruto svoris arba deklaruojamas sėklos skaičius.10. Jeigu nurodomas svoris ir naudojami granuliuoti pesticidai, dražė ar kiti kieti priedai, priedo rūšis ir apytikslis santykis tarp sėklų kamuolėlių ar grynų sėklų svorio ir bendro svorio.11. Jeigu pakartotinai išbandomas daigumas, gali būti užrašoma "pakartotinai išbandyta.(metai ir mėnuo)"."7. IV priedo B dalies a punktas keičiamas taip:"1. EEB taisyklės ir standartai.2. Už etiketės pritvirtinimą atsakingo asmens pavardė ir adresas arba jo identifikavimo ženklas.3. Uždarymo prekybos metai arba paskutinio daigumo tyrimo metai. Gali būti nurodyta prekybos metų pabaiga.4. Rūšis.5. Veislė.6. Kategorija: mažos sertifikuotos sėklos pakuotės gali būti žymimos raide "C" arba "Z", o mažos standartinės sėklos pakuotės - raidėmis "ST".7. Standartinės sėklos identifikavimo numeris, suteiktas už etiketės pritvirtinimą atsakingo asmens.8. Identifikavimo numeris, leidžiantis nustatyti sertifikuotos sėklos partijos tapatumą.9. Deklaruojamas neto ar bruto svoris arba deklaruojamas sėklų skaičius, išskyrus mažas iki 500 g svorio pakuotes.10. Kai nurodomas svoris ir naudojami granuliuoti pesticidai, dražė ar kiti kieti priedai, priedo rūšis bei apytikslis santykis tarp sėklų kamuolėlių ar grynų sėklų svorio ir bendro svorio."8 straipsnisValstybės narės priima įstatymus ir kitus teisės aktus, kurie, įsigalioję:- iki 1977 m. liepos 1 d. arba iki šios dienos, įgyvendina šios 1-4, 6 ir 7 straipsniusir- iki 1979 m. liepos 1 d. arba iki šios dienos, įgyvendina visas kitas šios direktyvos nuostatas.9 straipsnisŠi direktyva skirta valstybėms narėms.Priimta Briuselyje, 1978 m. liepos 25 d.Tarybos varduPirmininkasH. J. Rohr1 OL C 183, 1977 8 1, p. 64.2 OL C 180, 1977 7 28, p. 29.3 OL 125, 1966 7 11, p. 2290/66.4 OL L 16, 1978 1 20, p. 23.5 OL 125, 1966 7 11, p. 2298/66.6 OL L 113, 1978 5 25, p. 1.7 OL 125, 1966 7 11, p. 2309/66.8 OL L 113, 1978 4 25, p. 13.9) OL 125, 1966 7 11, p. 2320/66.10 OL L 261, 1977 10 14, p. 21.11 OL L 93, 1968 4 17, p. 15.12) OL L 169, 1969 7 10, p. 3.13 OL L 113, 1978 4 25, p. 20.14 OL L 225, 1970 10 12, p. 7.


title: 1983 m. kovo 8 d. Komisijos Direktyva iš dalies keičianti Direktyvą 82/287/EEB, iš dalies keičiančią Tarybos direktyvų 66/401/EEB ir 69/208 dėl prekybos pašarinių augalų sėkla ir aliejinių bei pluoštinių augalų sėkla priedus ir Direktyvas 78/386/EEB bei 78/388/EEB

text:
Svarbus teisinis pranešimas

|

31983L0116

Oficialusis leidinys L 076 , 22/03/1983 p. 0021 - 0021 specialusis leidimas suomių kalba: skyrius 3 tomas 16 p. 0054  specialusis leidimas ispanų kalba: skyrius 03 tomas 27 p. 0101  specialusis leidimas švedų kalba: skyrius 3 tomas 16 p. 0054  specialusis leidimas portugalų kalba skyrius 03 tomas 27 p. 0101

		Komisijos direktyva1983 m. kovo 8 d.iš dalies keičianti Direktyvą 82/287/EEB, iš dalies keičiančią Tarybos direktyvų 66/401/EEB ir 69/208/EEB dėl prekybos pašarinių augalų sėkla ir aliejinių bei pluoštinių augalų sėkla priedus ir Direktyvas 78/386/EEB bei 78/388/EEB(83/116/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 82/287/EEB [2], ypač į jos 21a straipsnį,kadangi atsižvelgiant į mokslo ir technikos žinių raidą, Direktyva 82/287/EEB buvo iš dalies pakeisti Direktyvų 66/401/EEB ir 69/208/EEB I ir II priedai, įskaitant pakeitimus, susijusius su Poa spp. sėklos veislės grynumu;kadangi 1983 m. sausio 1 d. — terminas, iki kurio reikia įgyvendinti nuostatas, būtinas, kad būtų laikomasi šių pakeitimų;kadangi šiuo metu Ekonominio bendradarbiavimo ir plėtros organizacija (OECD) atidžiai nagrinėja šiuo tikslu nustatytas tarptautinei prekybai skirtos sėklos veislių sertifikavimo schemas;kadangi minėto nagrinėjimo rezultatų dar reikėtų palaukti;kadangi dėl to minimoms nuostatoms įgyvendinti reikėtų nustatyti tinkamesnę datą, kad būtų išvengta nesavalaikių priemonių;kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,PRIĖMĖ ŠIĄ DIREKTYVĄ:1 straipsnis1. Direktyvos 82/287/EEB 7 straipsnio 1 dalies antrojoje įtraukoje žodžiai "1983 m. sausio 1 d." pakeičiami žodžiais "ne vėliau kaip 1984 m. sausio 1 d."2. Direktyvos 82/287/EEB 7 straipsnio 2 dalyje žodžiai "trečiąją įtrauką" pakeičiami žodžiais "antrąją ir trečiąją įtraukas".2 straipsnisŠi direktyva skirta valstybėms narėms.Priimta Briuselyje, 1983 m. kovo 8 d.Komisijos varduPoul DalsagerKomisijos narys[1] OL 125, 1966 7 11, p. 2298/66.[2] OL L 131, 1982 5 13, p. 24.--------------------------------------------------


title: 1990 m. kovo 5 d. Tarybos Direktyva dėl grynaveislių veislinių kiaulių pripažinimo tinkamomis veisti

text:
Svarbus teisinis pranešimas

|

31990L0118

Oficialusis leidinys L 071 , 17/03/1990 p. 0034 - 0035 specialusis leidimas suomių kalba: skyrius 3 tomas 32 p. 0082  specialusis leidimas švedų kalba: skyrius 3 tomas 32 p. 0082

		Tarybos Direktyva1990 m. kovo 5 d.dėl grynaveislių veislinių kiaulių pripažinimo tinkamomis veisti(90/118/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1988 m. gruodžio 19 d. Tarybos direktyvą 88/661/EEB dėl veislinėms kiaulėms taikomų zootechninių reikalavimų [1], ypač į jos 3 straipsnį,atsižvelgdama į Komisijos pasiūlymą,kadangi Direktyva 88/661/EEB visų pirma buvo skirta laipsniškam Bendrijos vidaus prekybos grynaveislėmis veislinėmis kiaulėmis liberalizavimui; kadangi dėl to būtina papildomai suderinti tokių gyvūnų pripažinimą tinkamais veisti;kadangi pripažinimą tinkamais veisti reglamentuojančios nuostatos susijusios tiek su gyvūnais, tiek su jų sperma, kiaušialąstėmis ir embrionais;kadangi dėl to būtina pasirūpinti, kad nacionalinės nuostatos, susijusios su grynaveislių veislinių kiaulių, jų spermos, kiaušialąsčių bei embrionų pripažinimu tinkamais veisti, nedraustų ar neribotų Bendrijos vidaus prekybos arba nesudarytų kliūčių šiuos gyvūnus kergti, dirbtinai sėklinti arba naudoti jų kiaušialąstes ar embrionus;kadangi grynaveislėms veislinėms kiaulėms, jų kiaušialąstėms ir embrionams neturėtų būti taikomi jokie su veisimu susiję draudimai, ribojimai ar daromos kitos kliūtys;kadangi dirbtinis sėklinimas yra svarbus metodas, kuris padeda aktyviau naudoti geriausius veislinius gyvūnus ir gerinti kiaulių veislę; tačiau turi būti išvengta genetinių savybių pablogėjimo, ypač kuilių, kurie turi turėti garantuotą veislinę vertę ir garantiją , jog neturi paveldimų defektų;kadangi būtina atskirti grynaveislių veislinių kiaulių ir jų spermos, su kuria buvo atlikti visi valstybėje narėje šiai veislei nustatyti oficialūs bandymai, pripažinimą tinkamais dirbtiniam sėklinimui nuo kiaulių pripažinimo tinkamais tik oficialiems bandymams;kadangi reikėtų sukurti ginčų, galinčių kilti vertinant bandymų rezultatus, sprendimo tvarką;kadangi nuostata, jog su sperma, kiaušialąstėmis ir embrionais leidžiama dirbti tik oficialiai patvirtintiems darbuotojams, suteikia garantijas, būtinas norimam tikslui pasiekti;kadangi atsižvelgiant į ypatingas šiuo metu Ispanijoje ir Portugalijoje susiklosčiusias sąlygas, būtina skirti daugiau laiko šiai direktyvai įgyvendinti šiose valstybėse narėse,PRIĖMĖ ŠIĄ DIREKTYVĄ:1 straipsnisValstybės narės užtikrina, kad nepažeidžiant veterinarijos reikalavimų, nebūtų draudžiama, ribojama ar kitaip trukdoma:- pripažinti grynaveisles veislines kiaulių pateles tinkamomis veisti,- pripažinti grynaveislius veislinius kuilius tinkamais kergimui,- naudoti grynaveislių veislinių kiaulių kiaušialąstes ir embrionus.2 straipsnis1. Valstybės narės negali drausti, riboti ar trukdyti:- savo teritorijoje grynaveislius veislinius kuilius pripažinti tinkamais dirbtiniam sėklinimui ar naudoti jų spermą, jei šie gyvūnai valstybėje narėje buvo pripažinti tinkamais dirbtiniam sėklinimui, remiantis produktyvumo kontrolės ir jų genetinės vertės nustatymo rezultatais, atliktais pagal Komisijos sprendimą 89/507/EEB [2],- grynaveislius kuilius pripažinti tinkamais oficialiam bandymui arba neviršijant būtino kiekio naudoti jų spermą bandymams, skirtiems produktyvumo kontrolei ir jų genetinei vertei nustatyti, kuriuos pagal Komisijos sprendimą 89/507/EEB turi atlikti oficialiai pripažintos veislininkystės asociacijos arba organizacijos.2. Jei dėl šio straipsnio 1 dalies nuostatų įgyvendinimo, pirmiausia dėl bandymų rezultatų vertinimo, kiltų ginčų, veislinių gyvulių augintojai turi teisę prašyti eksperto nuomonės.Atsižvelgiant į eksperto nuomonę, valstybei narei paprašius, gali būti imtasi priemonių 4 straipsnyje nustatyta tvarka.3. Prireikus 4 straipsnyje nustatyta tvarka priimamos bendrosios šio straipsnio 2 dalies įgyvendinimo taisyklės.3 straipsnisValstybės narės užtikrina, kad, nepažeidžiant veterinarijos reikalavimų, parduoti skirtą spermą, kiaušialąstes ir embrionus rinktų, paruoštų ir saugotų tik oficialiai patvirtintas centras arba oficialiai patvirtinti darbuotojai.4 straipsnisTais atvejais, kai reikia laikytis šiame straipsnyje nustatytos tvarkos, Sprendimu 77/505/EEB [3] įsteigtas Zootechnikos nuolatinis komitetas priima sprendimą pagal Direktyvos 88/661/EEB [4] 11 straipsnyje išdėstytas taisykles.5 straipsnisValstybės narės priima įstatymus ir kitus teisės aktus, kurie, įsigalioję ne vėliau kaip iki 1991 m. sausio 1 d., įgyvendina šią direktyvą. Apie tai jos nedelsdamos praneša Komisijai.Tačiau Ispanijos Karalystei ir Portugalijos Respublikai nustatomas papildomas dviejų metų laikotarpis, per kurį jos turi pradėti įgyvendinti šią direktyvą.6 straipsnisŠi direktyva skirta valstybėms narėms.Priimta Briuselyje, 1990 m. kovo 5 d.Tarybos varduPirmininkasJ. Walsh[1] OL L 382, 1988 12 31, p. 36.[2] OL L 247, 1989 8 23, p. 43.[3] OL L 206, 1977 8 12, p. 11.[4] OL L 382, 1988 12 31, p. 36.--------------------------------------------------


title: 2010 m. kovo 9 d. Komisijos direktyva 2010/17/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga malationas (Tekstas svarbus EEE)

text:
10.3.2010

               LT

               Europos Sąjungos oficialusis leidinys

               L 60/17

         KOMISIJOS DIREKTYVA 2010/17/ES
   2010 m. kovo 9 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga malationas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 703/2001 (3) nustatytos išsamios Direktyvos 91/414/EEB 8 straipsnio 2 dalyje nurodytos darbų programos antrojo etapo įgyvendinimo taisyklės ir nustatytas veikliųjų medžiagų, kurias reikia įvertinti dėl jų galimo įtraukimo į Direktyvos 91/414/EEB I priedą, sąrašas. Malationas yra tame sąraše. Komisijos sprendimu 2007/389/EB (4) buvo nuspręsta malationo neįtraukti į Direktyvos 91/414/EEB I priedą.

               (2)

               Pirminis pranešėjas, vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (3)

               Paraiška buvo pateikta Jungtinei Karalystei, pakeitusiai Suomiją, kuri Reglamentu (EB) Nr. 451/2000 iš pradžių buvo paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija yra tokia pati, kaip ir Sprendime 2007/389/EB, bet iš pradžių buvo numatyta ją naudoti obuoliams, o dabar – braškėms, ir sumažintas naudojamas kiekis. Paraiška atitinka ir kitus Reglamento (EB) Nr. 33/2008 15 straipsnyje nustatytus esminius ir procedūrinius reikalavimus.

               (4)

               Jungtinė Karalystė įvertino pranešėjo pateiktą naują informaciją ir duomenis ir 2009 m. vasario mėn. parengė papildomą ataskaitą.

               (5)

               Valstybės narės ir EMST kartu peržiūrėjo papildomą ataskaitą ir 2009 m. liepos 17 d. ją pateikė Komisijai kaip EMST mokslinę malationo ataskaitą (6). Šią ataskaitą valstybės narės ir Komisija apsvarstė Maisto grandinės ir gyvūnų sveikatos nuolatiniame komitete ir 2010 m. sausio 22 d. pateikė kaip Komisijos malationo peržiūros ataskaitą.

               (6)

               Naujame valstybės narės ataskaitos rengėjos vertinime ir naujose EMST išvadose daugiausia dėmesio skirta susirūpinimą kėlusiems faktams, dėl kurių medžiaga nebuvo įtraukta į sąrašą. Didžiausią susirūpinimą kėlė skirtinga izomalationo, kuris yra didelį poveikį malationo toksiškumui turinti priemaiša, ir į kurio genotoksiškumą reikia atsižvelgti, koncentracija techninėje medžiagoje. Dėl šios priežasties nebuvo galima įvertinti operatoriams, darbuotojams ir pašaliniams asmenims keliamos rizikos. Be to, nebuvo pakankamai informacijos apie tam tikrų toksikologiniu požiūriu svarbių metabolitų poveikį ir nebuvo įrodyta, kad numatomas poveikis vartotojams vieną kartą pavartojus ir ilgą laiką vartojant valgomąsias kultūras yra priimtinas.

               (7)

               Pranešėjas naujame dokumentų rinkinyje pateikė naujų duomenų ir informacijos, todėl buvo atliktas naujas vertinimas, kuris buvo įtrauktas į papildomą ataskaitą ir EMST išvadas. Šie nauji duomenys rodo, kad malationo, kurio sudėtyje yra ne daugiau kaip 2 g/kg izomalationo, genotoksiškumas gali būti paneigtas. Todėl buvo galima nustatyti priimtiną poveikio operatoriams, darbuotojams ir pašaliniams asmenims lygį. Vis dėlto, medžiagą naudojant ne specialistams gali kilti problemų, kadangi neįmanoma užtikrinti, kad jie naudos tinkamas asmens apsaugos priemones. Todėl toks naudojimas turėtų būti draudžiamas.

               (8)

               Nepažeidžiant šių išvadų, reikėtų gauti daugiau informacijos apie tam tikrus konkrečius klausimus. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl, prieš suteikiant registraciją, tikslinga pareikalauti iš pranešėjo pateikti papildomos informacijos apie tai, kaip medžiagą įsisavina vartotojai, apie staigaus ir ilgalaikio pavojaus vabzdžialesiams paukščiams vertinimą ir skirtingo malaoksono ir malationo stiprumo kiekybinį įvertinimą. Vis dėlto, šiuo metu turima informacija leidžia teigti, kad su poveikiu vartotojui susijusi rizika yra priimtina, nes saugos lygis yra aukštas.

               (9)

               Taigi, remiantis pranešėjo pateiktais papildomais duomenimis ir informacija, konkrečius klausimus, dėl kurių medžiaga nebuvo įtraukta, galima išspręsti. Kitų neišspręstų mokslinių klausimų neiškelta.

               (10)

               Įvairiais tyrimais nustatyta, kad augalų apsaugos produktai, kuriuose yra malationo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma tai naudojimo paskirčiai, kuri išnagrinėta ir išsamiai aprašyta Komisijos peržiūros ataskaitoje. Todėl malationą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis šios direktyvos nuostatomis.

               (11)

               Todėl tikslinga Direktyvą 91/414/EEB atitinkamai iš dalies pakeisti.

               (12)

               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės priima įstatymus ir kitus teisės aktus, būtinus šiai direktyvai įgyvendinti ir įsigaliojančius ne vėliau kaip iki 2010 m. rugsėjo 30 d. Jos nedelsdamos pateikia Komisijai tų nuostatų tekstus bei tų nuostatų ir šios direktyvos atitikties lentelę.
   Priimdamos minėtas nuostatas valstybės narės jose daro nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Ši direktyva įsigalioja 2010 m. gegužės 1 d.
   4 straipsnis
   Ši direktyva skirta valstybėms narėms.

      Priimta Briuselyje 2010 m. kovo 9 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 98, 2001 4 7, p. 6.

      (4)  OL L 146, 2007 6 8, p. 19.

      (5)  OL L 15, 2008 1 18, p. 5.

      (6)  EMST mokslinė ataskaita (2009) 333 „Pesticido peržiūros išvados – veikliosios medžiagos pesticido malationo keliamos rizikos vertinimo peržiūra“ (nauja versija pateikta 2009 m. liepos 17 d.).

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Bendras pavadinimas,
                     identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „Malationas
                     CAS Nr. 121-75-5
                     CIPAC Nr. 12

                        Dietil (dimetoksifosfinotioiltio) sukcinatas

                        arba

                        S-1,2-bis(etoksikarbonil)etil O,O-dimetil fosforoditioatas

                     racematas

                     ≥ 950 g/kg
                     Priemaišos:
                     izomalationas, ne daugiau kaip 2 g/kg

                     2010 m. gegužės 1 d.

                     A   DALIS
                     Galima leisti naudoti tik kaip insekticidą. Registracija suteikiama tik profesionaliems naudotojams.
                     B   DALIS
                     Įgyvendinant VI priede nustatytus vienodus principus, atsižvelgiama į malationo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2010 m. sausio 22 d.
                     Atlikdamos šį bendrą vertinimą, valstybės narės privalo ypatingą dėmesį skirti:

                                 —

                                 su medžiaga dirbančių operatorių ir darbuotojų saugai. Naudojimo sąlygose turi būti nurodyta naudoti tinkamas asmens apsaugos priemones,

                                 —

                                 vandens organizmų apsaugai. Registracijos sąlygose, jei reikia, numatomos rizikos mažinimo priemones, pvz., atitinkamos apsauginės zonos,

                                 —

                                 vabzdžialesių paukščių ir bičių apsaugai. Registracijos sąlygose, jei reikia, numatomos rizikos mažinimo priemonės. Bičių apsaugos nurodymai, kaip išvengti rizikos, pateikiami etiketėje ir pridėtose instrukcijose.

                           Valstybės narės užtikrina, kad prie melationo preparatų būtų pridėtos reikalingos instrukcijos, siekiant išvengti bet kokio pavojaus, kad saugant ar vežant susidarytų didesnis nei didžiausias leidžiamas izomalationo kiekis.
                     Registracijos sąlygose, jei reikia, numatomos kitos rizikos mažinimo priemonės.
                     Suinteresuotosios valstybės narės užtikrina, kad pranešėjas pateiktų Komisijai:

                                 —

                                 informacijos, kuri patvirtintų rizikos vartotojams vertinimą ir staigaus ir ilgalaikio pavojaus vabzdžialesiams paukščiams vertinimą,

                                 —

                                 informacijos apie skirtingo malaoksono ir malationo stiprumo kiekybinį įvertinimą.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 1993 m. gruodžio 14 d. Tarybos direktyva 93/113/EB dėl fermentų, mikroorganizmų ir jų preparatų gyvūnams šerti naudojimo ir prekybos

text:
Svarbus teisinis pranešimas

|

31993L0113

Oficialusis leidinys L 334 , 31/12/1993 p. 0017 - 0023 specialusis leidimas suomių kalba: skyrius 3 tomas 54 p. 0195  specialusis leidimas švedų kalba: skyrius 3 tomas 54 p. 0195

		Tarybos direktyva 93/113/EB1993 m. gruodžio 14 d.dėl fermentų, mikroorganizmų ir jų preparatų gyvūnams šerti naudojimo ir prekybosEUROPOS SĄJUNGOS TARYBA,atsižvelgdama į Europos ekonominės bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi 1970 m. lapkričio 23 d. Tarybos direktyva 70/524/EEB dėl pašarų priedų [4] nustato principus, kuriais vadovaujantis leidžiama dėti ir naudoti priedus;kadangi 1987 m. vasario 16 d. Tarybos direktyva 87/153/EEB, nustatanti gyvūnų mitybai naudojamų priedų vertinimo gaires [5], yra mokslinės informacijos, reikalingos nustatyti ir apibūdinti šiuos produktus, taip pat tyrimų, reikalingų įvertinti jų poveikį ir nekenksmingumą žmogui, gyvūnams ir aplinkai, vadovas;kadangi mokslo ir technologijos pažanga leidžia kai kuriuos fermentus, mikroorganizmus ir jų gaminius naudoti gyvūnams šerti, pirmiausia – pagerinti maistingųjų medžiagų virškinamumą arba stabilizuoti gyvulių virškinimo sistemos florą bei sumažinti kai kurių nepageidaujamų medžiagų išmetimą į aplinką; kadangi šiuo metu nėra kriterijų, pagal kuriuos būtų nagrinėjami prašymai leisti vartoti kaip priedus šios naujos kartos produktus;kadangi tol, kol daromos rekomendacijų pataisos ir yra suteikta galimybė parengti šių produktų bylas, būtina laikinai leisti naudoti ir realizuoti fermentus, mikroorganizmus ir jų preparatus nacionaliniu lygiu, jei jie nėra pavojingi žmonių arba gyvulių sveikatai;kadangi leidžiant naudoti šiuos produktus yra būtina, kad kiekvienoje valstybėje narėje būtų sudarytas jų sąrašas ir kad Komisijai būtų perduota tam tikra informacija, pateisinanti jų įtraukimą į nacionalinius sąrašus;kadangi valstybės narės negali riboti prekybos gyvulininkystės produktais, gautais su pašarais, į kuriuos pridėta fermentų, mikroorganizmų arba jų preparatų, jeigu jie yra įtraukti į nacionalinius sąrašus, sudaromus vadovaujantis šiuo sprendimu;kadangi ši direktyva netaikoma fermentams, mikroorganizmams arba jų preparatams, vartojamiems kaip siloso medžiagos;kadangi ši direktyva yra taikoma nepažeidžiant 1990 m. balandžio 23 d. Tarybos direktyvos 90/220/EEB dėl genetiškai modifikuotų organizmų sąmoningo išleidimo į aplinką [6];kadangi ši Direktyva turi būti taikoma nepažeidžiant Direktyvos 70/524/EEB nuostatų;kadangi Direktyva 87/153/EEB turi būti skubiai atitinkamai iš dalies pakeista, kad būtų prieinamos taisyklės, reikalingos priedams, priklausantiems naujajai fermentų ir mikroorganizmų grupei, specifiškai ištirti; kadangi šiuo metu bylos, kurios turi būti pateikiami siekiant įvertinti į nacionalinius sąrašus įtrauktus produktus, turi būti rengiami vadovaujantis visiems priedams nustatytomis rekomendacijomis;kadangi patartina pramonei suteikti pakankamai laiko, kad pritaikytų naujas ženklinimo taisykles, nustatytas fermentams, mikroorganizmams ir jų preparatams bei premiksams ir pašarams, į kuriuos jie dedami,PRIĖMĖ ŠIĄ DIREKTYVĄ:1 straipsnis1. Ši direktyva taikoma fermentų, mikroorganizmų ir jų preparatų naudojimui gyvūnams šerti ir realizavimui.2. Ši direktyva taikoma nepažeidžiant Direktyvos 70/524/EEB ir ypač jos nuostatų dėl leidimo naudoti fermentus, mikroorganizmus ir jų preparatus kaip priedus.2 straipsnis1. Nukrypdamos nuo Direktyvos 70/524/EEB 3 straipsnio, valstybės narės laikinai leidžia savo teritorijoje gyvūnų mitybai naudoti ir realizuoti fermentus, mikroorganizmus ir jų preparatus, su sąlyga, kad pagal turimą informaciją produktai nekelia pavojaus žmonių arba gyvūnų sveikatai ir kad jie yra įtraukti į sąrašą, sudarytą vadovaujantis 3 straipsniu.2. Draudžiama tokius produktus naudoti gyvūnams visomis kitomis formomis, išskyrus jų dėjimą į pašarus.3 straipsnisRemdamosi asmenų, atsakingų už produktų išleidimą į apyvartą, suteikta informacija, valstybės narės pateikia:a) Komisijai iki 1994 m. lapkričio 1 d.:- fermentų ir mikroorganizmų bei jų produktų sąrašą pagal I priede nurodytą pavyzdį,- identifikavimo aktą, kurį pagal II priede nurodytą pavyzdį kiekvienam produktui sudaro už produkto išleidimą į apyvartą atsakingas asmuo;b) Komisijai ir kitoms valstybėms narėms iki 1996 sausio 1 d. – bylas, pagrindžiančias įgaliojimus, kuriuos išdavė asmuo (asmenys), atsakingi už šių produktų įtraukimą į šio straipsnio a punkto pirmojoje įtraukoje minėtus sąrašus.4 straipsnis1. Kai reikalaujama informacija pasiekia Komisiją, ši perduoda valstybėms narėms laikantis 3 straipsnio nuostatų jai atsiųstus fermentų, mikroorganizmų arba jų preparatų sąrašus.2. Kai fermentai, mikroorganizmai arba iš jų pagaminti preparatai įtraukiami į kelis nacionalinius sąrašus, suinteresuotos valstybės narės gali tarpusavyje susitarti, kad viena iš jų pateiks vieną bylą. Šiuo atveju valstybė narė, kuriai pavesta pateikti sąrašą, apie tai informuoja Komisiją.3. Komisija, remdamasi pagal 3 straipsnį pateiktomis bylomis, iki 1996 m. kovo 31 d. Europos Bendrijų oficialiojo leidinio C serijoje paskelbia įvairiose valstybėse narėse aprobuotų fermentų, mikroorganizmų ir jų preparatų sąrašus.5 straipsnisIki 1997 m. sausio 1 d., laikantis Direktyvos 70/524/EEB 24 straipsnyje nustatytos tvarkos, turi būti priimtas sprendimas dėl 3 straipsnio b punkte minimų bylų, susijusių su leidimu naudoti priedus gyvuliams šerti.6 straipsnisKai valstybės narės nustato, kad neįmanoma patenkinti kurios nors iš 3 straipsnio sąlygų, keliamų dėl tų šalių teritorijose naudojamų fermentų, mikroorganizmų ir jų preparatų, jos imasi visų priemonių užtikrinti, kad tokie fermentai, mikroorganizmai ir iš jų gaunami preparatai daugiau nebūtų vartojami arba jais prekiaujama tų valstybių teritorijose.7 straipsnis1. Fermentais, mikroorganizmais bei jų preparatais ir premiksais bei kombinuotaisiais pašarais, kuriuose jų yra, gali būti prekiaujama tik tada, kai ant pakuotės, taros arba prie jos pritvirtintos etiketės aiškiai matomoje vietoje įskaitomomis ir neištrinamomis raidėmis yra nurodyta toliau išvardyta smulki informacija, už kurią laikomi atsakingais Bendrijoje įsisteigęs gamintojas, pakuotojas, importuotojas, pardavėjas arba paskirstytojas:A. Fermentams ir jų preparatams:a) aktyviosios sudedamosios medžiagos (medžiagų) specifinis pavadinimas pagal tų medžiagų fermentinį aktyvumą ir jų identifikavimo numeris (numeriai) pagal Tarptautinę biochemijos sąjungą;b) aktyvumo vienetai (aktyvumo vienetai 1 grame [7] arba aktyvumo vienetai miligrame);c) asmens, atsakingo už šioje straipsnio dalyje nurodytą informaciją, vardas ir pavardė arba pavadinimas ir adresas ar registracijos vieta;d) gamintojo, jeigu jis nėra atsakingas už etiketėje pateiktą informaciją, vardas ir pavardė arba pavadinimas ir adresas, arba registracijos vieta;e) garantijos galiojimo laikas arba laikymo laikas, skaičiuojant nuo pagaminimo dienos;f) partijos identifikavimo numeris ir pagaminimo data;g) naudojimo instrukcija ir, jei reikia, saugos instrukcija;h) neto svoris, o skystų priedų – neto tūris arba neto svoris;i) nuoroda "naudoti tik pašarams gaminti".B. Mikroorganizmams ir jų preparatams:a) štamo (štamų) ženklinimas pagal pripažintą tarptautinį nomenklatūros kodą ir štamo (štamų) deponavimo numeris;b) kolonijas sudarančių vienetų skaičius (CFU/g);c) asmens, atsakingo už šioje straipsnio dalyje nurodytą informaciją, vardas ir pavardė arba pavadinimas ir adresas ar registracijos vieta;d) gamintojo, jeigu jis nėra atsakingas už informaciją etiketėje, vardas ir pavardė arba pavadinimas ir adresas ar registracijos vieta;e) garantijos galiojimo laikas arba laikymo laikas, skaičiuojant nuo pagaminimo dienos;f) partijos identifikavimo numeris ir pagaminimo data;g) naudojimo instrukcija ir, jei reikia, saugos instrukcija;h) neto svoris, o skystų priedų – neto tūris arba neto svoris;i) nuoroda "naudoti tik pašarams gaminti";j) jei reikia, kiekvienos reikšmingos savybės, atsiradusios gamybos procese, nurodymas.C. Premiksams, kuriuose yra fermentų:a) premiksų aprašas;b) nuoroda "naudoti tik pašarams gaminti";c) naudojimo instrukcija ir premiksų naudojimo saugos instrukcija;d) gyvūnų, kuriems skirti premiksai, veislė arba kategorija;e) asmens, atsakingo už šioje straipsnio dalyje nurodytą informaciją, vardas ir pavardė arba pavadinimas ir adresas ar registracijos vieta;f) neto svoris, o skystų premiksų – neto tūris arba neto svoris;g) aktyviosios sudedamosios medžiagos (medžiagų) specifinis pavadinimas (pavadinimai) pagal tų medžiagų fermentų aktyvumą ir identifikavimo numeris pagal Tarptautinę biochemijos sąjungą;h) aktyvumo vienetai (aktyvumo vienetai grame arba aktyvumo vienetai miligrame);i) garantijos galiojimo laikas arba laikymo laikas, skaičiuojant nuo pagaminimo dienos;j) gamintojo, jeigu jis nėra atsakingas už informaciją etiketėje, vardas ir pavardė arba pavadinimas ir adresas ar registracijos vieta.D. Premiksams, kuriuose yra mikroorganizmų:a) premiksų aprašas;b) nuoroda "naudoti tik pašarams gaminti";c) naudojimo instrukcija ir saugumo instrukcija;d) gyvūnų, kuriems skirti premiksai, veislė arba kategorija;e) asmens, atsakingo už šioje straipsnio dalyje nurodytą informaciją, vardas ir pavardė arba pavadinimas ir adresas ar registracijos vieta;f) neto svoris, o skystų premiksų – neto tūris arba neto svoris;g) štamo (štamų) ženklinimas pagal pripažintą tarptautinį nomenklatūros kodą ir štamo (štamų) deponavimo numeris;h) kolonijas sudarančių vienetų skaičius (CFU/g);i) garantijos galiojimo laikas arba laikymo laikas, skaičiuojant nuo pagaminimo dienos;j) gamintojo, jeigu jis nėra atsakingas už informaciją etiketėje, vardas ir pavardė arba pavadinimas ir adresas ar registracijos vieta;k) jei reikia, nurodomos specifinės reikšmingos savybės, atsiradusios gamybos procese.E. Kombinuotiesiems pašarams, kuriuose yra fermentų:a) aktyviosios sudedamosios medžiagos (medžiagų) specifinis pavadinimas pagal tų medžiagų fermentų aktyvumą (aktyvumus) ir identifikavimo numeris pagal Tarptautinę biochemijos sąjungą;b) aktyvumo vienetai (aktyvumo vienetai viename kilograme arba aktyvumo vienetai litre), jei šiuos vienetus galima išmatuoti oficialiais arba mokslo priimtais metodais;c) garantijos galiojimo laikas arba laikymo laikas, skaičiuojant nuo pagaminimo dienos.F. Kombinuotiesiems pašarams, kuriuose yra mikroorganizmų:a) štamo (štamų) ženklinimas pagal pripažintą tarptautinį nomenklatūros kodą ir štamo (štamų) deponavimo numeris;b) kolonijas sudarančių vienetų skaičius (CFU/kg), jei tą skaičių galima nustatyti oficialiais arba mokslo priimtais metodais;c) garantijos galiojimo laikas arba laikymo laikas, skaičiuojant nuo pagaminimo dienos;d) jei reikia, nurodomos specifinės reikšmingos savybės, atsiradusios gamybos procese.2. Kita smulki informacija, nenurodyta šio straipsnio 1 dalies A, B, C ir D punktuose, pvz., prekės pavadinimas, gali būti pateikiama ant pakuotės, taros arba prie jų pritvirtintoje etiketėje, jei ji bus aiškiai atskirta nuo pirmiau minėtos informacijos.8 straipsnis1. Valstybės narės priima įstatymus ir kitus teisės aktus, kurie įgyvendina šią direktyvą ne vėliau kaip:- iki 1995 m. sausio 1 d. – dėl 7 straipsnio nuostatų ir- iki 1994 m. spalio 1 d. – dėl kitų nuostatų.Apie tai nedelsdamos praneša Komisijai.Valstybės narės, tvirtindamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.2. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus. Komisija apie tai praneša kitoms valstybėms narėms.9 straipsnisŠi direktyva įsigalioja jos paskelbimo Europos Bendrijų oficialiajame leidinyje dieną.10 straipsnisŠi direktyva skirta valstybės narėms.Priimta Briuselyje, 1993 m. gruodžio 14 d.Tarybos varduPirmininkasA. Bourgeois[1] OL C 116, 1993 4 27, p. 6.[2] OL C 329, 1993 12 6.[3] OL C 201, 1993 7 26, p. 34.[4] OL L 270, 1970 12 14, p. 1. Direktyva su paskutiniais pakeitimais, padarytais Direktyva 93/114/EB (OL L 334, 1993 12 31, p. 24).[5] OL L 64, 1987 3 7, p. 19.[6] OL L 117, 1990 5 8, p. 15.[7] Aktyvumo vienetai išreiškiami iš fermentinio preparato gramo per minutę išsiskyrusiais produkto moliais.--------------------------------------------------I PRIEDAS+++++ TIFF +++++--------------------------------------------------II PRIEDAS3 straipsnio a punkto antrojoje įtraukoje nurodyto identifikavimo akto pavyzdys(pildo asmuo, atsakingas už produkto išleidimą į apyvartą):1. ProduktasPrekės pavadinimas.Kiekybinė ir kokybinė sudėtis:- aktyvioji medžiaga [1],- kitos sudedamosios dalys,- priemaišos,- nepageidaujamos medžiagos.Gamintojo vardas ir pavardė arba pavadinimas ir adresas ar registracijos vieta.Pagaminimo vietaAsmens, jeigu jis nėra produkto gamintojas, atsakingo už produkto pateikimą į rinką, vardas ir pavardė arba pavadinimas ir adresas ar registracijos vieta.2. Aktyviosios medžiagos specifikacija:2.1. Mikroorganizmų:- pavadinimas ir taksonominis aprašas pagal tarptautinį nomenklatūros kodą [2],- kultūros surinkimo vieta ir pavadinimas, jei štamas yra įregistruotas bei deponuotas, ir registracijos bei depozito numeris,- nurodykite, ar vykdyta genetinė manipuliacija,- kolonijas sudarančių vienetų skaičius (CFU/g).2.2. Fermentų:- pavadinimas, atsižvelgiant į pagrindinį fermentų aktyvumą ir Bendrijos numeris [3],- nurodykite biologinę kilmę. Mikrobinės kilmės atveju turi būti pateikta pagal 2 punkto 1 papunkčio dvi pirmąsias įtraukas reikalaujama informacija,- nurodykite, ar tos kilmės organizmas buvo genetiškai pakeistas,- atitinkamas aktyvumas pagal atitinkamus chemijos požiūriu grynų substratų tipus (išreikštas aktyvumo vienetais [4] viename grame).NB:Jei aktyvioji medžiaga yra aktyvių sudedamųjų dalių mišinys, kiekviena sudedamoji dalis turi būti aprašyta atskirai, nurodant jų proporcijas mišinyje.3. Produkto savybėsPagrindinis poveikis:- informacija apie veiksmingumą,- kiekvieno komponento buvimo pagrindimas, jeigu medžiaga yra aktyvių sudedamųjų dalių mišinys.Kiti poveikiai.4. Produkto saugumasTurima informacija apie saugumą.5. Produkto vartojimo sąlygos:Naudojimas gyvūnų šėrimui (gyvūnų veislės arba kategorijos, pašarų rūšys, vartojimo laikas ir t. t.)Siūloma naudojimo premiksams ir pašarams norma (atitinkami biologinio aktyvumo vienetai, pvz., CFU produkto grame mikroorganizmams arba aktyvumo vienetai grame fermentiniams preparatams).Kitokia žinoma preparato aktyviosios medžiagos paskirtis (maisto produktams, medicinai arba veterinarijai, pramonei ir kt.).Rekomendacijos dėl produkto saugumo gyvūnų veislių, vartotojų ir aplinkos požiūriu.Jei būtina, priemonės išvengti rizikos ir apsaugos būdai gamybos proceso ir vartojimo metu.6. Technologinė informacijaProdukto stabilumas:- atmosferos veiksnių požiūriu,- ruošiant premiksus ir pašarus,- sandėliuojant premiksus ir pašarus,- gamybos procesų aprašymas ir metodai, taikomi kontroliuoti produkto kokybę gamybos proceso metu.7. KontrolėMetodas (metodai), kuriuo nustatomos aktyvioji (aktyviosios) sudedamoji (sudedamosios) dalis (dalys):- pačiame produkte,- premiksuose,- pašaruose.8. Atsakingo asmens parašas patvirtinantis pateiktos informacijos tikslumą.[1] Jeigu aktyvioji medžiaga yra aiškiai nustatomų aktyvių sudedamųjų dalių mišinys, nurodyti pagrindines sudėtines dalis.[2] Pavyzdžiui, "Bergey’s Manual of Systematic Bacteriology", Lodder’io ir Kreger van Rij’o "The yests, a taxonomic study" (Mielės, taksonominė studija), Hawksworth, Sutton ir Ainsworth "Ainsworth and Bisby’s Dictionary of the Fungi" arba Raper’o ir Fennel’o "The Genus Asperigilius".[3] Enzyme Nomenclature Recommendations (1984), Nomenclature Committee of the International Union of Biochemistry, Academic Press 1984 (Tarptautinės biochemijos sąjungos Nomenklatūros komiteto fermentų nomenklatūros rekomendacijos (1984)).[4] Aktyvumo vienetai išreiškiami fermentinio preparato grame išsiskyrusiais produkto molio dydžiais.--------------------------------------------------